מריט ספרד פאונדיישן

**מֵרִיט סְפְּרֵד פאונדיישן** (באנגלית: **Merit Spread Foundation**) היא ארגון בין-לאומי לתועלת הציבור, אשר מכוון לייצר סטנדרט חדש בעולם הפילנתרופיה באמצעות מודל שירותי ייעודי לתורמים גדולים ולהתארגנויות שתכליתן לקדם מטרות ציבוריות.

הקרן פועלת בעולם הפילנתרופיה בישראל ומחוצה לה, והיא נוסדה במטרה למקסם את יעילות התרומה, מידת השפעתה והבקרה של התורם על השימוש בתרומתו תוך שילוב מנגנונים הנפוצים בעולם העסקי והתגברות על מכשולים ביורוקרטיים.

הקרן מאוגדת בישראל, בארצות הברית ובשווייץ ופועלת בישראל כחברה לתועלת הציבור (חל"צ) ומחזיקה באישור לפי סעיף 46 לפקודת מס הכנסה, ובארצות הברית כארגון C-3 501 .

## מייסדים והנהלה
הקרן נוסדה על ידי אלון טל, מנהל קרנות השקעה בינלאומיות ופילנתרופ, העוסק בניהול הון עבור משפחות אמידות בישראל, בארצות הברית ובאירופה. הארגון נוסד מתוך מטרה ליצור מבנה יעיל ושקוף עבור תורמים גדולים והתארגנויות חברתיות מובילות, לביצוע פילנתרופיה בעלת השפעה. תחת הנהגתו, התעצבה גישת מריט, המדגישה יעילות ותמיכה הדדית בין פרויקטים פילנתרופיים מתוך ראייה ציונית ושאיפה לקידום החברה בישראל.

תרומתו של טל מממנת את כל הוצאות המטה של הקרן ומאפשרת לארגון להציע לתורמים מדיניות אפס הוצאות תקורה, במסגרתה 100% מכל תרומה מופנה לפעילות פילנתרופית.

בעת ייסוד הקרן חברו לטל שותפים מהסקטור העסקי והציבורי כגון מיקי אהרונסון, שהחזיקה במספר תפקידים במגזר הציבורי, לשעבר ראש חטיבת מדיניות חוץ במטה לביטחון לאומי, אילן אדמון, שמילא שורה של תפקידי ניהול בחברות ציבוריות ושימש כיו"ר המועצה לשלום הילד במשך למעלה משני עשורים ומריאן כהן, נשיא קבוצת מר ויו"ר מועצת התעשיינים ולשעבר יו"ר איגוד ההיי-טק הישראלי.

בוועדה המייעצת של הקרן חברים בהתנדבות:
* פרופ' איתמר רבינוביץ, נשיא אוניברסיטת תל אביב ושגריר ישראל בוושינגטון לשעבר.
* פרופ' ליאו ליידרמן מבית הספר לכלכלה של אוניברסיטת תל אביב, היועץ הכלכלי הראשי של בנק הפועלים ולשעבר ראש מחלקת המחקר בבנק ישראל.
* תא"ל (בדימוס) דני ארדיטי (עד לפטירתו בפברואר 2026), שפיקד על מערך המבצעים המיוחדים באגף המודיעין, והיה ראש המטה לביטחון לאומי.

## פעילות
השירות פועל בפלטפורמה מובנית המאפשרת לתורמים ולהתארגנויות חברתיות לפעול למטרות בעלות תכלית ציבורית ללא צורך בהקמת ישות משפטית עצמאית. באמצעות שילוב פרקטיקות עסקיות עם מחויבות חברתית, יוצרת הקרן מסלול נגיש לפילנתרופיה.

מטרות הקרן הן רב תחומיות ותכליתן היא לתועלת הציבור. הקרן מתעדפת פעילויות בעלות אופי ציוני והן בעלות השפעה חיובית על החברה והסביבה בישראל ועל קהילות יהודיות בעולם. הקרן אינה מאפשרת ביצוע פעילויות בעלות נגיעה לפעילות פוליטיות.

הקרן משרתת קהלי תורמים שונים, הכוללים תורמים פרטיים, קרנות פילנתרופיות, תאגידים ובכלל זה מועסקים בתאגיד והציבור הרחב.

### תוכנית "תרומות מיועדות" בשיתוף עם תורמים פרטיים אמידים (High Net Worth Individuals)
תוכנית זו מאפשרת לתורמים פרטיים גדולים להגשים את חזונם הפילנתרופי ולבצע פעילות לתועלת הציבור, ללא צורך בהקמת תשתית משפטית עצמאית.

דוגמה לשימוש במנגנון התרומה הייעודית היא פרויקט Rafa's moonshot, מיסודו של התורם שגיא גידלי. מטרת התוכנית היא פיתוח כלים למתן טיפול רפואי למחלות יתומות (מחלות שאינן נפוצות וחברות התרופות אינן מפנות משאבים כספיים לפיתוח תרופות עבורן). הפרויקט מתבצע באמצעות תרומה ייעודית של התורם, אשר מופרדת מבחינה משפטית מן הכספים האחרים המנוהלים בחל״צ, תוך הגשמה מלאה של חזון התורם בהיבטים הרפואיים המקצועיים. גידלי פתח את היוזמה על-מנת למצוא טיפול לתסמונת הנדירה של בנו, STXBP1. מספר חודשים לאחר תחילת המחקר נמצא טיפול ראשוני למחלה. היוזמה ממשיכה במחקר הן על תסמונת זו והן על מחלות נדירות אחרות.

### תוכנית "תרומות מיועדות" בשיתוף עם תאגידים ועובדיהם
התוכנית מאפשרת לתאגידים גדולים להגשים את חזונם הפילנתרופי ולבצע פעילות לתועלת הציבור, ללא צורך בהקמת תשתית משפטית עצמאית. התרומות יכולות להתקבל מבעלי המניות, מהתאגיד ומעובדיו. סוגי התרומות כוללים תרומה כספית, תרומה במניות ותרומות אחרות בשווה כסף כגון מוצרים, שירותים וימי חופש של עובדים.

תאגידים רבים מקצים משאבים למטרות חברתיות במסגרת תוכניות האחריות התאגידית (Corporate Social Responsibility). הקרן מאפשרת לתאגידים אלה ליישם את מדיניות הנתינה שלהם באופן יעיל, תוך הקפדה על שקיפות מלאה. עם התאגידים המוגדרים כפעילים ותורמים במסגרת החל"צ נכללות החברות WIX צ'ק פוינט, אל על, שופרסל וחברות נוספות.

בשנת 2024 תרמו שניים ממייסדי חברת הסייבר Wiz, אסף רפפורט וינון קוסטיקה, 1% ממניות החברה לתרומות דרך הקרן. בעקבות העסקה למכירת החברה לחברת גוגל הגיע שוויה של תרומה זו ל-320 מיליון דולר. במסגרת פעילות זו, שלתמיכה בה הצטרפו אנשי היי-טק נוספים, בהם קובי ריכטר, יו"ר חברת מדינול, וניר זוהר, נשיא חברת וויקס. קום, השקיעה הקרן בערוץ הטלוויזיה רשת 13, במטרה להפוך לבעלת השליטה בו.

### תוכניות לתורמים מהציבור הרחב
לציבור הרחב מציעה הקרן את היכולת לביצוע תרומות באמצעות פלטפורמה טכנולוגית ייעודית, אשר מאפשרת ביצוע תרומה תוך שימוש באמצעי תשלום שונים תוך השלמת תהליך התרומה, כולל הפקת קבלה באופן מקוון.

### תוכניות לארגונים חברתיים
תוכנית זו הוקמה עקב ההבנה כי התארגנויות חברתיות שאינן מאוגדות – כגון תוכניות הפועלות בהיבטים שונים למטרות ציבוריות שונות מתקשות לעמוד בתהליכים הממושכים והיקרים של התאגדות כעמותה: ללא התאגדות פורמלית, אין להתארגנויות מסוג זה יכולת לספק אישורים לצורכי מס הנדרשים לתורמים ומתקשות לגייס מימון לפעילותן.

הקרן מציעה את שירותיה גם להתארגנויות מסוג זה ומאפשרת להן לפעול באופן מסודר, בהתאם לכללי מנהל תקין, מיום הקמתן אל מול הרשויות הרלוונטיות. דוגמאות לתוכניות מסוג זה הינן:
* **WOMED** – תוכנית מנטורינג של רופאות בכירות לרופאות בראשית דרכן המקצועית באמצעות סבבי מנטורינג למאות רופאות. שיתוף הפעולה עם הקרן קם על מנת לאפשר את צמיחת הארגון, תוך שמירה על יתרונות הפעולה כפרויקט.
* **Seeing You**, תוכנית המספקת תמיכה נפשית ורגשית לנשות הלוחמים ומשפחותיהם, החל מפרוץ מלחמת חרבות ברזל.

### ארגונים חברתיים מאוגדים
הקרן מספקת סיוע ותמיכה לארגונים מאוגדים, כגון עמותות, חברות לתועלת הציבור וקרנות פילנתרופיות. עבור קרנות פילנתרופיות, מריט מהווה זרוע ביצועית לפרויקטים שונים. עבור עמותות, מריט מאפשרת גישה לקהל תורמים רחב באמצעות התשתית הבינלאומית שהיא מציעה.

דוגמאות לפרויקטים מסוג זה:
* פרויקט Heroes העוסק בהנצחת נפגעי טבח שבעה באוקטובר, בו הקרן משמשת זרוע ביצועית עבור קרן פילנתרופית של משפחת ברונפמן הקנדית.
* פרויקט לתמיכה בנפגעות תקיפה מינית, אשר מתבצע בשיתוף עם המועצה לשלום הילד.
* פעילות ימית לנוער המתבצעת באמצעות עמותת בית על הים.

### תוכנית עסקים למען החברה
שירות זה מיועד לעסקים המספקים שירותים בעלי ערך חברתי. דוגמה לכך היא "החווה של דני", חוות חוסן, המספקת טיפול באמצעות סוסים להלומי קרב ולילדים עם מוגבלויות. הקרן קולטת תרומות לתמיכה באוכלוסיות אלה, כאשר חלק מן התרומות מנוצלות לרכישת שירותים מגופים עסקיים הפועלים בזירה החברתית.

## הפלטפורמה הטכנולוגית
הקרן פיתחה פלטפורמה טכנולוגית המספקת כלים עבור הקהלים השונים אשר פועלים באמצעותה, המאפשרת לתורמים לבצע ניהול תקציבי של תרומתם, תוך בקרה מדויקת על השימוש בכספים.

הפלטפורמה מאפשרת לעמותות ולארגונים חברתיים להקים ולנהל יוזמות גיוס כספים וביצוע פרויקטים חברתיים (קליטת כספים וביצוע תשלומים לגורמים חיצוניים) ללא הצורך בהקמת עמותה עצמאית, על כלל המשמעויות המשפטיות, הביורוקרטיות והפיננסיות הנגזרות מכך. המערכת מטפלת בסליקת תרומות בישראל ובארצות הברית באופן מקוון. בנוסף, המערכת מאפשרת את ניהול תקציב הפרויקט, הן בצד ההכנסות (מעקב אחר תרומות והכנסות אחרות) והן בצד ההוצאות, ומאפשרת לתרום במגוון כלים פיננסיים.

### מאגר הפרויקטים (Merit Projects Directory)
מאגר זה כולל פרויקטים שנבחרו על ידי צוות מקצועי בחברה, ומאפשר לתורמים למצוא מטרות התואמות את ערכיהם. ניתן לסנן פרויקטים לפי קטגוריה, והתורמים יכולים לבחור לתרום לפרויקטים ספציפיים או לקטגוריות רחבות יותר. במקרה של תרומה כללית, מריט מנתבת את הכספים למטרות ציבוריות רחבות. בנוסף, רשאי כל תורם לנתב את כספו לכל מטרה חברתית ראויה שימצא לנכון, כל עוד היא עומדת בדרישות החוק.

### תוכנית תרומות תאגידית (Corporate Giving Program)
תוכנית זו מאפשרת לחברות לשתף את עובדיהן בתרומה חזרה לקהילה. תאגידים המשתתפים בתוכנית מקבלים עמודי אינטרנט ממותגים ברוח התאגיד, אשר מוגבלים לשימוש עובדי החברה. במסגרת זו, עובדי החברה יכולים לתרום כספים או ימי חופשה, תוך קבלת זיכוי במס במסגרת תלוש השכר. בנוסף, מנהלי החברה מקבלים כלים ייחודיים וזמינים לניהול והתאמת התוכנית, למיתוג ולמעקב אחר פעילות התרומה.

### תגובה למשברים וסיוע במצבי מלחמה (Crisis Response and War Relief)
בתגובה למצבי חירום, מריט פועלת לתמיכה בקהילות שנפגעו. בעקבות עימותים ומצבי חירום שונים בישראל, בדגש על מלחמת "חרבות ברזל" ובהמשך לטבח שבעה באוקטובר, הארגון פעל בהיקפים נרחבים לספק סיוע מיידי וסיוע לטווח הארוך לאזרחים שנפגעו, בהיקף של מעל 200 מיליון ש"ח. פעילות זו כוללת סיוע מיידי בדיור ואספקת צרכים בסיסיים למפונים, הפעלת קרנות לטווח ארוך לקורבנות המלחמה (יתומים, חטופים ובני משפחותיהם ועוד), לרבות התגייסות לטובת הקמה והפעלה של מטה משפחות החטופים.

### Endowment (קרן צמיתה)
קרן צמיתה (Endowment) היא קרן אשר פירות השקעותיה מנוצלים באופן שוטף למטרות פילנתרופיות, תוך שמירה על קרן ההשקעה. מטרתה, להבטיח את הגשמת חזונם של התורמים שנים רבות לאחר מותם, וכן להבטיח את העצמאות הכלכלית של הגוף המחזיק בקרן (דוגמאות לכך הן קרנות הצמיתות של משפחת רוקפלר ואוניברסיטת הרווארד).

הקרן מציעה לתורמים גדולים ולארגונים שאינם למטרות רווח אשר פועלים בשיתוף עימה, מודל ייחודי של הפעלת קרן צמיתה, הכולל תוכנית "Matching", במסגרתה סך הנכסים המנוהלים בקרן הצמיתה (Assets under Management) יהיו גבוהים מן המקורות המוזרמים על ידי התורם או הארגון אשר באמצעות תרומתו מוקמת הקרן הצמיתה.

בנוסף, מאפשרת הקרן גמישות במדיניות ניהול ההשקעות בהתאם להנחיית התורם.

## קישורים חיצוניים
* 
* 
* 

## הערות שוליים

קטגוריה:ישראל: חברות לתועלת הציבור